Document ID: 32007R0301

ΚΑΝΟΝΙΣΜΌΣ (ΕΚ) αριθ. 301/2007 ΤΟΥ ΣΥΜΒΟΥΛΊΟΥ
της 19ης Μαρτίου 2007
σχετικά με την τροποποίηση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,
την πρόταση της Επιτροπής,
Εκτιμώντας τα ακόλουθα:
(1)
Στη συνδυασμένη ονοματολογία που περιλαμβάνεται στο παράρτημα Ι του κανονισμού (ΕΟΚ) αριθ. 2658/87 (1), οι κωδικοί ΣΟ για τις οθόνες απεικόνισης είναι 8528 51 00, 8528 59 10 και 8528 59 90.
(2)
Ο κανονισμός (ΕΚ) αριθ. 493/2005 του Συμβουλίου, της 16ης Μαρτίου 2005, για τροποποίηση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (2), ανέστειλε πλήρως, για περιορισμένο διάστημα, τους αυτόνομους δασμούς του κοινού δασμολογίου για τις οθόνες απεικόνισης που χρησιμοποιούν οθόνη υγρών κρυστάλλων (LCD), με διαγώνιο οθόνης 48,5 cm ή μικρότερη και με λόγο διαστάσεων οθόνης 4:3 ή 5:4, και που υπάγονται στον κωδικό ΣΟ 8528 21 90.
(3)
Αυτό το μέτρο αναστολής έληξε στις 31 Δεκεμβρίου 2006.
(4)
Για να επωφεληθούν οι καταναλωτές, να εξασφαλιστεί η ορθολογική ανάπτυξη της παραγωγής και να αυξηθεί η κατανάλωση στο εσωτερικό της Κοινότητας, και να προωθηθεί το εμπόριο μεταξύ των κρατών μελών και τρίτων χωρών, είναι προς το συμφέρον της Κοινότητας να παραταθεί η ισχύουσα αναστολή των αυτόνομων δασμών για ορισμένους τύπους οθόνης απεικόνισης του κωδικού ΣΟ 8528 59 90 για άλλα δύο έτη από 1ης Ιανουαρίου 2007.
(5)
Μετά τις τροποποιήσεις της ονοματολογίας που περιλαμβάνονται στο παράρτημα της διεθνούς σύμβασης περί εναρμονισμένου συστήματος ονοματολογίας και κωδικοποιήσεως των εμπορευμάτων -οι οποίες έχουν εγκριθεί σύμφωνα με τη σύσταση της 26ης Ιουνίου 2004 του Συμβουλίου Τελωνειακής Συνεργασίας- και την προσαρμογή της ΣΟ στο εναρμονισμένο σύστημα 2007, από 1ης Ιανουαρίου 2007, τα προϊόντα που υπάγονται επί του παρόντος στον κωδικό ΣΟ 8528 21 90 θα κατατάσσονται στον κωδικό ΣΟ 8528 59 90 της συνδυασμένης ονοματολογίας.
(6)
Συνεπώς, ο κανονισμός (ΕΟΚ) αριθ. 2658/87 θα πρέπει να τροποποιηθεί αναλόγως.
(7)
Δεδομένου ότι η αναστολή που θεσπίζεται με τον παρόντα κανονισμό, αποτελεί την παράταση αναστολής που είχε ήδη θεσπιστεί με τον κανονισμό (ΕΚ) αριθ. 493/2005 που έληξε στις 31 Δεκεμβρίου 2006 και επειδή δεν είναι προς το συμφέρον της Κοινότητας να διακοπεί η δασμολογική μεταχείριση των οθονών απεικόνισης που καλύπτονται από την εν λόγω αναστολή, ο παρών κανονισμός θα πρέπει να τεθεί αμέσως σε ισχύ και να εφαρμοστεί από 1ης Ιανουαρίου 2007,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα Ι, μέρος δεύτερο - Πίνακας δασμών, τμήμα XVI, κεφάλαιο 85 του κανονισμού (ΕΟΚ) αριθ. 2658/87, το κείμενο στη στήλη 3 που αντιστοιχεί στον κωδικό 8528 59 90 αντικαθίσταται από το ακόλουθο κείμενο:
«14 (3)
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Μαρτίου 2007.

Labels: 12
3